પણ આ ૧૭ અને ૪૦/૫૦/૬૦/૭૦ના સંઘર્ષને કઈ રીતે ટાળવો તે સ્વીકારવું અઘરું છે પણ જતે દિવસે અનિવાર્ય છે. મુખ્ય ઉપાય એ જ જણાય છે કે શારીરિક ક્ષમતા જાળવવાનો પૂરતો અને સંનિષ્ઠ પ્રયત્ન કરવો અને દિમાગને સદાય પ્રવૃત્તિશીલ રાખવું અને નવા વિચારોને આવકારવા. અહીં વિચારોને આવકારવા એટલે સ્વીકારવા એમ નથી. પણ તેમને સાંભળવા જરૂર જોઈએ તે છે. નવી વાત, નવા સિદ્ધાંતોનો અસ્વીકાર તે વધતી ઉંમરનું પહેલું લક્ષણ છે .આ સંઘર્ષને ટાળી શકાતો નથી પણ તેને એક પડકાર માનીને જો મનથી યુવાન રહેવાતું હોય તો કંઈ ખોટું નથી. પણ તેમ કરતાં જો શારીરિક શક્તિની ઘેલછા ઉપડે તો ક્ષોભજનક પરિસ્થિતિ પણ સર્જાઈ શકે છે.